ΓΡΑΠΤΗ ΕΡΩΤΗΣΗ E-1591/99

υποβολή: Hanja Maij-Weggen (PPE-DE) προς την Επιτροπή

(1 Σεπτεμβρίου 1999)

Θέμα: Εισαγωγή πέρκας του Νείλου

Μπορεί να αναφέρει η Επιτροπή πόσο συχνά κατά την παρελθούσα τριετία η ΕΕ απέκλεισε τις εισαγωγές πέρκας του Νείλου που προέρχονταν από την Ουγκάντα, την Κένυα και/ή την Τανζανία;

Μπορεί να αναφέρει η Επιτροπή ποιος ήταν εκάστοτε ο λόγος για τον αποκλεισμό και πόσο καιρό διήρκεσε;

Ποια μέτρα έχει λάβει η ίδια η Επιτροπή προκειμένου να ενισχύσει τον βιομηχανικό τομέα εξαγωγής ιχθύων στην Ουγκάντα, Κένυα και Τανζανία μέσω αναπτυξιακής βοήθειας κυρίως στο επίπεδο των κανόνωνγιεινής της ΕΕ;

Ποια μέτρα έχει λάβει η Επιτροπή προκειμένου να βοηθήσει τους ευρωπαίους εταίρους του τομέα εξαγωγής ιχθύων που βρίσκονται στην περιοχή της λίμνης Βικτόρια στις δραστηριότητες συνεργασίας τους με τις σχετικές βιομηχανίες εξαγωγών ιχθύων;

Απάντηση του κ. Byrne εξ ονόματος της Επιτροπής

(27 Οκτωβρίου 1999)

Κατά την τελευταία τριετία η Ευρωπαϊκή Επιτροπή έχει αναστείλει τις εισαγωγές αλιευτικών προϊόντων, συμπεριλαμβανομένης της πέρκας του Νείλου από τη λίμνη Βικτόρια, μόνον μία φορά από την Κένυα και την Τανζανία. Η Επιτροπή δεν έχει αναστείλει ποτέ τις εισαγωγές από την Ουγκάντα. Οι λόγοι της αναστολής αναλύονται ρητώς στις αιτιολογικές σκέψεις της απόφασης 1999/0253/ΕΚ της Επιτροπής της 12ης Μαΐου 1999 για τα προστατευτικά μέτρα που αφορούν ορισμένα αλιευτικά προϊόντα που προέρχονται ή κατάγονται από την Κένυα και την Τανζανία(1). Τα εν λόγω μέτρα εξακολουθούν να ισχύουν.

Επιπλέον τον Απρίλιο του 1997 η Επιτροπή ενέκρινε τις αποφάσεις 97/0272/ΕΚ, 97/0273/ΕΚ και 97/0274/ΕΚ για τα προστατευτικά μέτρα που αφορούν τα αλιευτικά προϊόντα που προέρχονται αντίστοιχα από την Κένυα, την Ουγκάντα και την Τανζανία(2). Οι εν λόγω αποφάσεις επέβαλαν συστηματικό έλεγχο για τον εντοπισμό σαλμονέλας σε όλα τα αλιευτικά προϊόντα που εισέρχονται στην Κοινότητα. Τα μέτρα εγκρίθηκαν ύστερα από επίσκεψη ελέγχου που επιβεβαίωσε τη σοβαρή μικροβιολογική μόλυνση τωνδάτων της λίμνης Βικτόρια και την ελλιπή απόγειονομική άποψη μεταχείριση των αλιευτικών προϊόντων στις εν λόγω χώρες.

Νέα προστατευτικά μέτρα εγκρίθηκαν με την απόφαση της Επιτροπής 97/0878/ΕΚ της 23ης Μαΐου 1997 σχετικά με ορισμένα μέτρα προστασίας που αφορούν ορισμένα αλιευτικά προϊόντα καταγωγής Ουγκάντας, Κένυας, Τανζανίας και Μοζαμβίκης(3) και επιβεβαιώθηκαν από την απόφαση της Επιτροπής 98/0084/ΕΚ της 16ης Μαΐου 1998 για ορισμένα μέτρα προστασίας που αφορούν ορισμένα αλιευτικά προϊόντα καταγωγής ή προέλευσης Ουγκάντας, Κένυας, Τανζανίας και Μοζαμβίκης και για την κατάργηση της απόφασης 97/0878/ΕΚ(4), ύστερα από τα ανεπαρκή μέτρα που εφαρμόστηκαν από τιςγειονομικές αρχές των

εν λόγω χωρών για τον έλεγχο της χολέρας που ξέσπασε στις εν λόγω χώρες στα τέλη του 1997. Τα μέτρα που εγκρίθηκαν περιελάμβαναν το συστηματικό έλεγχο όλων των αλιευτικών προϊόντων για τον εντοπισμό των Vibrio cholerae και Vibrio parahaemolyticus. Λόγω του χρόνου που απαιτείται για τη διεξαγωγή των εν λόγω ελέγχων, απαγορεύτηκε η εισαγωγή φρέσκων προϊόντων. Η άρση των εν λόγω μέτρων πραγματοποιήθηκε στις 30 Ιουνίου 1998 με την απόφαση 98/0418/ΕΚ της 30 Μαΐου 1998 για την κατάργηση της απόφασης 98/0084/ΕΚ για ορισμένα μέτρα προστασίας που αφορούν ορισμένα προστατευτικά προϊόντα προέλευσης αλιείας ή καταγωγής Ουγκάντας, Κένυας, Τανζανίας και Μοζαμβίκης και για την τροποποίηση τηςγειονομικής πιστοποίησης για τα αλιευτικά προϊόντα καταγωγής ή προέλευσης Ουγκάντας, Κένυας και Μοζαμβίκης(5).

Η τωρινή κατάσταση στην περιοχή δεν είχε μέχρι στιγμής ως αποτέλεσμα να διατυπώσει κάποια από τις τρεις ενδιαφερόμενες χώρες συγκεκριμένο αίτημα για έργα ή γιαποστήριξη. Ωστόσο η Ουγκάντα, η Κένυα και η Τανζανία έχουν λάβει εμπεριστατωμένες συμβουλές από την Επιτροπή για τους τρόπους με τους οποίους μπορούν να βελτιώσουν το επίπεδο των εργαστηρίων τους και των διαδικασιών εξαγωγής. Είναι σαφές ότι εάν κάποια από τις εν λόγω χώρες καταλήξει στις συμπέρασμα ότι δεν είναι ικανή να πραγματοποιήσει τις εν λόγω βελτιώσεις μόνη της, η Επιτροπή είναι έτοιμη να προσφέρει βοήθεια ύστερα από αίτημα η αιτήματα αυτού του είδους στο πλαίσιο της ισχύουσας σύμβασης της Λομέ.

Επιπλέον η Επιτροπή προετοιμάζει σχέδιο προς εφαρμογή σε όλα τα κράτη της Αφρικής, της Καραϊβικής και του Ειρηνικού (ΑΚΕ) για την ενίσχυση των δυνατοτήτωνλοποίησης της ποιότητας των αλιευμάτων στις χώρες ΑΚΕ. Η Επιτροπή έχει ήδη λάβει ορισμένα επίσημα αιτήματα από κράτη ΑΚΕ. Αναμένεται ότι η επιτροπή του Ευρωπαϊκού Ταμείου Ανάπτυξης θα εγκρίνει το εν λόγω σχέδιο αξίας 5 εκατ. έως τα τέλη του 1999. Αρχικά αυτό προορίζεται για τηνποστήριξη των χωρών ΑΚΕ κατά την καθιέρωση νομοθετικών πλαισίων, την ανάπτυξη κώδικα ορθής πρακτικής για την τοπική βιομηχανία, τη σύσταση αρμόδιων ιδρυμάτων καιπηρεσιών, την κατάρτιση του ανθρώπινου δυναμικού όσον αφορά τις διαδικασίες ποιοτικής επιθεώρησης, την κατάρτιση του προσωπικού εργαστηρίων και τη δημιουργία εργαστηρίων.

(1) ΕΕ L 98 της 13.4.1999.

(2) ΕΕ L 108 της 25.4.1997.

(3) ΕΕ L 356 της 31.12.1997.

(4) ΕΕ L 15 της 21.1.1998.

(5) ΕΕ L 190 της 4.7.1998.